A pekingi olimpián tornából hat versenyszámban mérettetik meg magukat a versenyzők. Ennek a versenynek az eredményeit kell feldolgoznia ebben a feladatban.

A megoldás során vegye figyelembe a következőket:

* *A képernyőre írást igénylő részfeladatok eredményének megjelenítése előtt írja a képernyőre a feladat sorszámát (például:* 3. feladat:*)!*
* *Az egyes feladatokban a kiírásokat a minta szerint készítse el!*
* *A program megírásakor a fájlban lévő adatok helyes szerkezetét nem kell ellenőriznie, feltételezheti, hogy a rendelkezésre álló adatok a leírtaknak megfelelnek.*
* *A megoldását úgy készítse el, hogy az azonos szerkezetű, de tetszőleges input adatok mellett is helyes eredményt adjon!*

A torna.csv UTF-8 kódolású állományban soronként egy versenyző eredményeit tároljuk. Az adatokat pontosvessző választja el egymástól. Például:

178;YANG Wei;CHN;Ázsia;15,400;15,425;16,225;16,550;15,350;14,925

A sorokban lévő adatok rendre a következők:

* A versenyző rajtszáma. Például: „178”
* A versenyző neve Például: „YANG Wei”
* A versenyző országának kódja Például: „CHN”
* A versenyző országának a földrésze: „Ázsia”
* A szerenként elért eredmények az alábbi sorrendben:
  + Talaj, például: „15,400”
  + Lólengés, például: „15,425”
  + Gyűrű, például: „16,225”
  + Nyújtó, például: „16,550”
  + Korlát, például: „15,350”
  + Ugrás, például: „14,925”

Készítsen programot a következő feladatok megoldására, amelynek a forráskódját torna2008 néven mentse el! A feladatokban lévő kiírásokat a minta szerint végezze el!

1. Olvassa be a szöveges állományban lévő adatokat és tárolja el úgy, hogy a további feladatok megoldására alkalmasak legyenek!
2. Határozza meg és írja ki a képernyőre, hogy hány versenyző indult el összesen a versenyen!
3. Határozza meg és írja ki a képernyőre, hogy **korlát**on melyik versenyző nyerte az aranyérmet!
4. Kérje be egy versenyző rajtszámát, majd írja ki a képernyőre az adott versenyző **gyűrű**n elért eredményét. Ha olyan rajtszámot adott meg a felhasználó amilyen számmal nem indult versenyző, akkor írja ki, hogy „Nincs ilyen versenyző!”.
5. Határozza meg és írja ki a képernyőre, hogy hány versenyző nem ért el legalább 14.5 pontot **lólengés**ben és így nem jutott be a szer döntőjébe!
6. feladat: Határozza meg és írja a képernyőre abc sorrendben rendezve azokat a földrészeket, amelyekből indult versenyző!
7. Határozza meg és írja ki a képernyőre, hogy az egyes országokból hány versenyző indult!
8. Hozzon létre „francia.txt” néven szövegfájlt, amelybe gyűjtse ki az összes francia (országkódja: „FRA”) versenyző rajtszámát, nevét és a versenyen elért összpontszámát! Minden versenyző külön sorban szerepeljen, az adatok pontosvesszővel legyenek elválasztva!

**Minta:**

